Amos 4 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nSane ni awie ashi Bashan tsinayei lɛ (1-3)\nYehowa tsɔɔ akɛ enyaaa Israel amale jamɔ lɛ he (4, 5)\nIsrael ekpɛlɛɛɛ tsɔsemɔ (6-13)\n“Saamɔ ohe ni okɛ o-Nyɔŋmɔ lɛ akpe” (12)\n‘Nyɔŋmɔ hãa gbɔmɔ leɔ esusumɔi’ (13)\n4 “Nyɛ Bashan tsinayeiNí nyɛyɔɔ Samaria gɔŋ lɛ nɔ,+ nyɛboa wiemɔ nɛɛ toi,Nyɛ yei ni nyɛshishiuɔ mɛi ni bɛ yelikɛbualɔ lɛ,+ ni nyɛshwishwiaa ohiafoi ashi,Mɛi ni kɛɔ amɛwumɛi* akɛ, ‘Nyɛbahãa wɔ nɔ ko wɔnua!’ lɛ. 2 Nuŋtsɔ Ofe Yehowa kɛ ekrɔŋkrɔŋfeemɔ lɛ ekã kitã,‘“Naa! Gbii miiba nyɛnɔ, ni ekɛ kpoji wuji* baahole nyɛnɔNi ekɛ looshamɔ kpoji baahole nyɛteŋ mɛi ni baashwɛ lɛ anɔ. 3 Nyɛbaatsɔmɔ gbogboi lɛ amli fɔji lɛ amli kɛje kpo, mɔ fɛɛ mɔ baaya ehiɛ tɛ̃ɛ;Ni abaashɛrɛ nyɛ ashwie Harmon,” Yehowa kɛɛ.’ 4 ‘Nyɛbaa Betel ni nyɛbatɔ̃a mla,*+Nyɛbaa Gilgal ni nyɛbahãa nyɛmlatɔmɔ lɛ afaa!+ Nyɛkɛ nyɛfɔlei+ lɛ abaa leebi,Ni nyɛkɛ nyɛnibii amlijai nyɔŋma mli ekomekomei+ lɛ hu abaa* yɛ gbi ni ji etɛ lɛ nɔ. 5 Nyɛshãa blodo ni ashikishaŋ-sha* yɔɔ mli akɛ shidaa afɔle;+Nyɛshiɛa afɔlei ni nyɛjɛɔ nyɛsuɔmɔ mli nyɛkɛhãa lɛ waa nyɛtsɔa! Ejaakɛ nakai nyɛsumɔɔ ni nyɛfee, Israelbii,’ Nuŋtsɔ Ofe Yehowa kɛɛ. 6 ‘Ni mi lɛ, mihã nyɛnyanyɔji ahe tse ní niyenii ko bɛ he* yɛ nyɛmaji lɛ amliNi mihã niyenii* tã yɛ nyɛshĩai lɛ fɛɛ amli;+Shi nyɛkuuu nyɛsɛɛ kɛbaaa miŋɔɔ,’+ Yehowa kɛɛ. 7 ‘Nyɔji etɛ dani nikpamɔ be lɛ aaashɛ lɛ, mihãaa nugbɔ hu anɛ ahã nyɛ;+Mihã nugbɔ nɛ yɛ maŋ kome nɔ, shi enɛɛɛ yɛ ekroko nɔ. Nugbɔ nɛɔ yɛ shikpɔŋ kome nɔ,Shi shikpɔŋ kroko ni nugbɔ enɛɛɛ yɛ nɔ lɛ nɔ gbiɔ. 8 Maji enyɔ loo etɛ mli bii didãa kɛtee maŋ kome nɔ koni amɛyanu nu,+Shi eshɛɛɛ amɛnaa;Shi nyɛkuuu nyɛsɛɛ kɛbaaa miŋɔɔ,’+ Yehowa kɛɛ. 9 ‘Mikɛ jeŋ dɔlɛ kɛ hela kpãtã nyɛŋmɔshi nibii lɛ ahiɛ.+ Nyɛfee abɔi kɛ wain ŋmɔji babaoo,Shi baalabii* ye nyɛgbami tsei kɛ oliv tsei lɛ;+Shi loloolo lɛ, nyɛkuuu nyɛsɛɛ kɛbaaa miŋɔɔ,’+ Yehowa kɛɛ. 10 ‘Mitsu tsɛŋemɔ hela ni gbeɔ mɔ ni tamɔ Ejipt nɔ lɛ kɛba nyɛteŋ.+ Mikɛ klante gbegbee nyɛblahii lɛ,+ ni mishɔ̃ nyɛkpɔŋɔi lɛ,+ Mihã fũ ni yɔɔ nyɛnsarai lɛ amli lɛ te shi kɛba nyɛgugɔji amli;+Shi nyɛkuuu nyɛsɛɛ kɛbaaa miŋɔɔ,’ Yehowa kɛɛ. 11 ‘Mibutu nyɛTamɔ bɔ ni Nyɔŋmɔ butu Sodom kɛ Gomora lɛ.+ Ni nyɛtamɔ tso ni afã yɛ la mli;Shi nyɛkuuu nyɛsɛɛ kɛbaaa miŋɔɔ,’+ Yehowa kɛɛ. 12 No hewɔ lɛ, Israel, nakai mafee bo. Akɛni mibafee bo nakai hewɔ lɛ,Israel, saamɔ ohe ni okɛ o-Nyɔŋmɔ lɛ akpe. 13 Ejaakɛ naa! lɛ ji mɔ ni shɔ̃ gɔji lɛ,+ ni ebɔ kɔɔyɔɔ lɛ;+Ehãa gbɔmɔ leɔ esusumɔi,*Ehãa leebi maŋkpa tsɔɔ duŋ,+Ni enyiɛɔ shikpɔŋ lɛ nɔ hei grɔŋŋi lɛ anɔ;+Egbɛ́i ji Yehowa, Nyɔŋmɔ taiatsɛ lɛ.”\n^ Loo “amɛnuŋtsɔmɛi.”\n^ “Kpoji wuji” ni atsɔɔ yɛ biɛ lɛ ji dadei ni adɔrɔ amɛnaa tamɔ kpoŋ ní akɛ kooloo ni agbe tsotsoroɔ naa.\n^ Loo “nyɛbatsea atua.”\n^ Loo “nyɛkɛ nyɛtaitii lɛ hu abaa.”\n^ Loo “mihãaa nyɛ niyenii ko nyɛye.”\n^ Baalabi ji agã henɔ ko.\n^ Ni tsɔɔ akɛ, Nyɔŋmɔ susumɔi.